cyanic-selkie/wikianc huggingface dataset:
Pollice verso (նկար)
Ճակատագիր
1873 թվականին նկարը ցուցադրվել է Փարիզ Վանդոմի հրապարակի «Նկարիչների միության շրջանակ» (Cercle de l'Union artistique) անվանումով մասնավոր ցուցահանդեսում, իսկ այնուհետև՝ Վիեննայի Համաշխարհային ցուցահանդեսում ։ Հատկանշական է, որ 1878 թվականին Փարիզում կայացած Համաշխարհային ցուցահանդեսի ժամանակ Ժերոմը ներկայացրել է քանդակագործության ոլորտում իր առաջին աշխատանքը՝ «Գլադիատորները» քանդակախումբը, ինչպես նաև «Pollice verso» նկարը։ Նույն թվականին Ժերոմի փեսան՝ Էմե Մորոն, քանդակել է աներոջ «Գլադիատորները» ծեփակերտ արձանը ։ Ժերոմի կտավի սյուժեի անմարդկայնության, բռնության և արյունարբության աստիճանը պարզապես հիպնոսացրել և ցնցել է դիտողներին ։ Այսպես, ռուս քննադատ Վլադիմիր Ստասովը պարզապես հիացել է «Եվրոպայի լավագույն նկարիչներից մեկով».
Չնայած իր հայտնիությանը՝ նկարը քննադատների կողմից բավականին քիչ արձագանքների է արժանացել և Երկրորդ կայսրության գոյության ամբողջ ընթացքում ոչ մի անգամ չի ներկայացվել հրապարակային ցուցադրման, ինչը պայմանավորված է այն հանգամանքով, որ նրա սյուժեն որակվել է որպես կայսերական վարչակարգի նուրբ քողարկված սոցիալ-քաղաքական քննադատություն ։ Ժերոմն անկեղծորեն գտնում էր, որ այդ նկարը լավագույնն է իր ստեղծագործության մեջ, և այն պահել է արվեստանոցում աշակերտներին սովորեցնելու համար ։ Սակայն շուտով նկարը հանել է վաճառքի ։ 1873 թվականին Ամերիկայի մեծահարուստներից մեկը՝ միլիոնատեր և հանրախանութների ցանցի սեփականատեր Ալեքսանդր Ստյուարտը, «Goupil & Cie» ընկերության միջոցով Ժերոմից նկարը գնել է 80 հազար ֆրանսիական ֆրանկով (16 հազար ԱՄՆ դոլարով)։ Ստյուարտը նկարը ցուցադրել է Նյու Յորքում ։ Դրանից հետո կտավը շրջել է ԱՄՆ-ում և մեծ հաջողություններ է ունեցել, իսկ Բարնումի կրկեսում նկարի սյուժեի հիման վրա ներկայացվել են «կենդանի նկարներ» ։ Ներկայումս նկարը գտնվում է Ֆինիքսի արվեստի թանգարանում (Ֆինիքս, Արիզոնա, ԱՄՆ) ։
Ազդեցություն
Պատմական գիտելիքների, երևակայության և իրականության պատկերման միջև հավասարակշռությունը մի քանի տասնամյակ անց Ժերոմի նկարից վերցվում է Հոլիվուդի բեմադրողների կողմից՝ նրանց ֆիլմերի համար ։ Այսպես, մասնավորապես Ժերոմի այս աշխատանքի սցենարին կարելի է հանդիպել Էնրիկո Գուացոնիի «Quo vadis?», Սթենլի Կուբրիկի «Սպարտակ» և Ռիդլի Սքոթի «Գլադիատոր» ֆիլմերում, ինչպես նաև «Սպարտակ։ Արյուն և ավազ» սերիալում ։
Պավել Լուկյանենկո
Ծանոթագրություններ
Կատեգորիա:Սոցիալիստական աշխատանքի կրկնակի հերոսներ Կատեգորիա:Խորհրդային բուսաբույծներ Կատեգորիա:Կրասնոդար քաղաքում մահացածներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՄԿԿ անդամներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 7-րդ գումարման պատգամավորներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:ԽՍՀՄ ԳԱ իսկական անդամներ Կատեգորիա:Գյուղատնտեսներ Կատեգորիա:ԽՍՀՄ քաղաքական գործիչներ Կատեգորիա:Խորհրդային ճարտարագետներ
Լարս ֆոն Թրիեր
Լարս ֆոն Թրիեր (Lars von Trier, ), դանիացի ռեժիսոր, սցենարիստ, պրոդյուսեր, դերասան, մոնտաժող, օպերատոր և կոմպոզիտոր, մեր ժամանակների նշանավոր կինոդեմքերից մեկը։
Կինեմատոգրաֆիայում «Դոգմա 95» ուղղության հիմնադիր։ Նրա ֆիլմերը աչքի են ընկնում օպերատորական հատուկ աշխատանքով, դեկորացիաների յուրօրինակ ձևավորումով, ինքնատիպ սյուժեներով, որոնցից «Դոգվիլ», «Եվրոպա», «Խավարում պարողը» և «Ճեղքելով ալիքները» ֆիլմերը նրա կինեմատոգրաֆիական ձեռագրի լավագույն արտահայտումներն են։
Կենսագրություն և կարիերա
Լարս ֆոն Թրիերը ծնվել է 1956 թ. ապրիլի 30-ին Դանիայի մայրաքաղաք Կոպենհագենում։ Ավարտել է Դանիայի Ազգային դպրոցը 1983 թ.։
Առաջին աշխատանքը 1976 թ. նկարահանած Orchideengärtnereien կարճամետրաժ ֆիլմն էր։ Նրա դիպլոմային «Ազատագրման նկարներ» (Befrielsesbilleder) ֆիլմը աշխատանքը 1984 թ. Մյունխենի կինոփառատոնում արժանանում է գլխավոր մրցանակի։
Թրիերի առաջին մեծ աշխատանքը «Հանցագործության տարրեր» (1984) ֆիլմն էր, որը ստացել է մրցանակ Կաննի, Չիկագոյի և Մանհեյմի կինոփառատոններում։ Այս ֆիլմում, ինչպես և իր հետագա ֆիլմերից շատերում, Լարս ֆոն Թրիերը հանդես է եկել որպես ռեժիսոր, սցենարիստ, օպերատոր և դերասան։
Ֆիլմագրություն
Ընդհանուր թվով նկարահանել է 33 ֆիլմ, 34 ֆիլմի սցենարի հեղինակ է, 11 ֆիլմի պրոդյուսեր, 9-ական ֆիլմի օպերատոր և մոնտաժող, խաղացել է 12 ֆիլմում։
Առավել նշանավոր ռեժիսորական ֆիլմերն են.
Մրցանակներ
Մոտ 80 կինոմրցանակի դափնեկիր է։
Նինա Եպիսկոպոսյան
Նինա Հայկի Եպիսկոպոսյան, հայ ախտաբան-ֆիզիոլոգ։ Բժշկական գիտությունների դոկտոր (1989), պրոֆեսոր (2000)։
Կենսագրություն
Նինա Եպիսկոպոսյանը ծնվել է 1945 թվականի ապրիլի 6-ին, Կիրովաբադ (Գանձակ) քաղաքում։ 1970 թվականին ավարտել է Երևանի բժշկական համալսարանը։ 1974-1980 թվականներին եղել է Երևանի բժշկական համալսարանի կենսաբանական գիտահետազոտական լաբորատորիայի գիտաշխատող, 1980-1996 թվականներին՝ ներքին հիվանդությունների ախտորոշման ամբիոնի գիտաշխատող։ 1996-2003 թվականներին եղել է Կուրորտաբանության և ֆիզիկական բժշկության գիտահետազոտական ինստիտուտի ավագ գիտաշխատող, 2003 թվականից՝ Կուրորտաբանության և ֆիզիկական բժշկության գիտահետազոտական ինստիտուտի ուսումնագիտական կենտրոնի ղեկավար ։
Նինա Եպիսկոպոսյանը հեղինակ է ավելի քան 90 գիտական աշխատանքների`տերմինալային պայմաններում ազատ ամինաթթուների նյութափոխանակության խանգարումների բնութագրերը ուսումնասիրելու բնագավառում։
Աշխատանքները վերաբերում են վերջնային վիճակների և վերակենդանացման հարցերին, սրտի իշեմիկ հիվանդության ախտածնության մեխանիզմների ուսումնասիրությանը՝ մասնավորապես արյան բջջային տարրերի թաղանթային կառուցվածքների խանգարումների շտկմամբ։
Նոր պապը
«Նոր պապը» (The New Pope), դրամատիկ հեռուստասերիալ, որի ռեժիսորը Պաոլո Սորրենտինոն է։ Գլխավոր դերերում հանդես են եկել Ջուդ Լոուն և Ջոն Մալկովիչը։ «Նոր պապը» համարվում է 2016 թվականին թողարկված «Երիտասարդ պապը» հեռուստասերիալի շարունակությունը։ Հեռուստասերիալը բաղկացած է 9 սերիայից։
Հեռուստասերիալի պրեմիերան տեղի է ունեցել 2020 թվականի փետրվարի 10-ին իտալական Sky Atlantic հեռուստաալիքով և հունվարի 13-ին HBO և Canal+ հեռուստաալիքներով։
Արտադրություն
Հեռուստասերիալի նկարահանումները սկսվել են 2018 թվականի վերջին Իտալիայում ։ 2018 թվականի նոյեմբերին նկարահանումները տեղի են ունեցել Վատիկանում՝ Սուրբ Պետրոսի տաճարում ։ 2019 թվականի հունվարին և փետրվարին նկարահանման գործընթացում ներգրավված էր Միլան քաղաքը ։ Նկարահանող խումբը 2019 թվականի հունվարին և ապրիլին Վենետիկ է այցելել  ։ 2019 թվականի մարտին սերիալի անձնակազմը Հռոմ է վերադարձել, որպեսզի նկարահանումներ կատարի Սուրբ Պետրոսի հրապարակում ։ Պարող միանձնուհիների մասնակցությամբ սերիալի օփենինգը նկարահանվել է Վենետիկում գտնվող Սան Ջորջիո-Մաջորե կղզու Սան Ջորջիո վանքում ։
Ցուցադրություն
Հեռուստասերիալի համաշխարհային պրեմիերան տեղի է ունեցել 2019 թվականի սեպտեմբերի 1-ին Վենետիկի 76-րդ կինոփառատոնի շրջանակներում, որի ժամանակ ցուցադրվել են երկրորդ և յոթերորդ սերիաները ։ Հեռուստաալիքներում սերիալը ցուցադրվել է 2020 թվականի հունվարի 10-ին իտալական Sky Atlantic ալիքով և հունվարի 13-ին HBO և Canal+ ալիքներով  ։
Քննադատություն
«Նոր պապը» կինոքննադատների կողմից արժանացել է դրական գնահատականների։ Rotten Tomatoes կայքում սերիալի վարկանիշը կազմում է 88 % : Metacritic կայքում սերիալը հավաքել է 100-ից 63 միավոր, որը հիմնվել է 12 կարծիքների վրա ։
Արտաքին հղումներ
Կատեգորիա:2020 հեռուստասերիալներ Կատեգորիա:Անգլերեն հեռուստասերիալներ Կատեգորիա:Բրիտանական դրամա հեռուստասերիալներ Կատեգորիա:Ամերիկյան դրամա հեռուստասերիալներ Կատեգորիա:HBO-ի բնօրինակ ծրագրեր
Animal ДжаZ (ալբոմ)
«Animal ДжаZ», պետերբուրգյան «Animal ДжаZ» խմբի իններորդ ստուդիական ալբոմը, որը լույս է տեսել 2011 թվականին։
Լեռնային արշավ (ֆիլմ)
Լեռնային արշավ, 1939 թվականին «Երևան» կինոստուդիայում նկարահանված հայկական ֆիլմ։
Animal ДжаZ (ալբոմ)
Ալբոմի մասին
Խմբի թվով վեցերորդ էլեկտրո-ալբոմը։ «Հավատք և կեռխաչ», «Տոքսիկոզ» և «2010» լույս են տեսել 2010 թվականին։ «2010», «Տիեզերք» և «Շաբաթ օր, առավոտյան ժամը 6» երգերը ունեն տեսահոլովակներ։ Ալբոմը թողարկվել է սահմանափակ թվաքանակով՝ գրքի տեսքով՝ խմբի պաստառով և երգերի տեքստերով։ Բոլոր սկավառակները համարակալված են ։
Ալեքսանդր Միխայլովիչը ալբոմի մասին. ։
Արտաքին հղումներ
Կատեգորիա:2011 ալբոմներ
Ալեխանդրո Ամենաբար
Ալեխանդրո Ամենաբար (լրիվ անունը՝ Ալեխանդրո Ֆեռնանդո Ամենաբար Կանտոս, Alejandro Fernando Amenábar Cantos, ), իսպանացի ռեժիսոր, սցենարիստ, կոմպոզիտոր և դերասան։
Կենսագրություն
1990 թ. ընդունվում է Մադրիդի Կոմպլուտենսե համալսարանի ինֆորմացիոն գիտությունների ֆակուլտետրը։ Սակայն չկարողանալավ շարունակել ուսումը, նա թողնում է համալսարանը և հետաքրքրվում ռեժիսուրայով։ Սկզբնական շրջանում նկարահանում է կարճամետրաժ ֆիլմեր։
Կարիերա
Նկարահանել է ընդհանուր թվով 8 ֆիլմ՝ 3 կարճամետրաժ և 5 լիամետրաժ։ 9 ֆիլմերի սցենարի հեղինակ է, 12 ֆիլմերի համար երաժշտություն է գրել, 4 ֆիլմի պրոդյուսեր է, խաղացել է 6 ֆիլմերում։
«Թեզ»
Ալեխանդրո Ամենաբարի առաջին լիամետրաժ ֆիլմի՝ «Թեզ», պրոդյուսերը դարձավ Խոսե Լուիս Քուերդը, ում հետաքրքրել էր ֆիլմի սցենարը։ Ֆիլմը պատմում է Ամենաբարի սովորած համալսարանի մասին, իսկ ֆիլմի բացասական հերոսներից մեկը նա կոչում է իր դասախոսներից մեկի անունով, ում մոտ նա չէր կարողացել հանձնել քննությունը։ Ֆիլմը Իսպանիայում ստանում է 7 «Գոյա» կինոմրցանակ, այդ թվում լավագույն ֆիլմ, օրիգինալ սցենար և ռեժիսորական դեբյուտ անվանակարգերում, ցուցադրվում է Բեռլինի կինոփառատոնում, արժանանալով կինոքննադատների դրական կարծիքներին։
«Բացիր աչքերդ»
Երկրորդ լիամետրաժ ֆիլմը՝ «Բացիր աչքերդ» մեծ հաջողություն է ունենում Բեռլինի և Տոկիոյի կինոփառատոններում։ Հայտնի կինոդերասան Թոմ Քրուզը գնում է ֆիլմի սցենարի իրավունքը, իսկ հետագայում ֆիլմի սցենարի հիման վրա նկարահանված «Վանիլային երկինք» ֆիլմում խաղում է գլխավոր դեր։
«Ուրիշները»
Երրորդ ֆիլմի՝ «Ուրիշները» պրոդյուսերը դառնում է Թոմ Հենքսը, իսկ ֆիլմում գլխավոր դերում հանդես է գալիս Նիկոլ Կիդմանը։ Ֆիլմի պրեմիերան կայանում է Վենետիկի կինոփառատոնում 2001 թվականին, ուր ֆիլմը ընդգրկվում է մրցութային ծրագրում։ Ֆիլմը մեծ հաջողություն է ունենում ամբողջ աշխարհում, դառնում Իսպանիայի այդ տարվա ամենահայտնի ֆիլմը, ստանալով 8 «Գոյա», այդ թվում լավագույն ֆիլմ և օրիգինալ սցենար անվանակարգերում, նաև առաջադրվում է եվրոպական կինոակադեմիայի «լավագույն ֆիլմ» մրցանակին։
«Ծովը ներսում»
2004 թվականին էկրան է բարձրանում Ամենաբարի չորրորդ ֆիլմը՝ «Ծովը ներսում», որը հիմնված է իրական փաստերի վրա։ Գլխավոր հերոսը Ռամոն Սամպեդրոն է, ում մեծ վարպետությամբ մարմնավորել է մեր ժամանակների իսպանացի հայտնի դերասան Խավիեր Բարդեմը, ով հաշմանդամ է և, չցանկանալով այդպես ապրել, ուզում է վերջ տալ իր տանջալից կյանքին ու պայքարում է էյտանազիայի իրավունքի համար։ Ֆիլմը շատ մեծ հաջողություն է ունենում ամբողջ աշխարհում՝ արժանանալով կինոքննադատների բարձր գնահատականներին։ Վենետիկի կինոփառատոնում ստանում է ժյուրիի հատուկ մրցանակ, Խավիեր Բարդեմը ստանում է «Վոլպի գավաթ» որպես լավագույն դերասան։ 2005 թվականին ֆիլմը ստանում է «Օսկար» «Օսկար լավագույն օտարալեզու ֆիլմի համար» հեղինակավոր անվանակարգում ստանում է նաև Ոսկե Գլոբուս։
«Ագորա»
Ամենաբարի վերջին ֆիլմը 2009 թվականին նկարահանված «Ագորա» պատմական ֆիլմն է, որը պատմում է Եգիպտոսի Ալեքսանդրիա քաղաքի բնակչուհի Հիպատիայի մասին, ով փլիսոփայություն, աստղագիտություն և մաթեմատիկա ուսումնասիրած պատմությանը հայտնի առաջին կին գիտնականն է։ Ֆիլմը ստացել է 7 «Գոյա»։
Արտաքին հղումներ
Կատեգորիա:Իսպանացի ռեժիսորներ Կատեգորիա:Օսկարակիրներ Կատեգորիա:Մադրիդի Կոմպլուտենսե համալսարանի շրջանավարտներ Կատեգորիա:Իսպանացի սցենարիստներ Կատեգորիա:Սցենարիստներ այբբենական կարգով Կատեգորիա:Իսպանացի կինոռեժիսորներ Կատեգորիա:Իսպանացի դերասաններ Կատեգորիա:Իսպանացի կոմպոզիտորներ Կատեգորիա:«Ոսկե գլոբուս» մրցանակի դափնեկիրներ
Էգեձոր (ձոր)
Էգեձոր, ձոր Հայկական լեռնաշխարհում, Խարբերդի նահանգի Դերսիմի գավառի Չմշկածագում, Կարմրի գյուղի մոտակայքում ։
Ծանոթագրություններ
Կատեգորիա:Հայկական լեռնաշխարհի ձորեր
Զամա (ճանապարհային կայան)
Ծանոթագրություններ
Կատեգորիա:Ճանապարհային կայաններ այբբենական կարգով
Տերցո դ’Ակուիլեա
Տերցո դ’Ակուիլեա (Terzo d'Aquileia), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 2660 մարդ 2008 թվականի մարդահամարի տվյալների, բնակչության խտություն՝ 95 մարդ/կմ²։ Զբաղեցնում է 28 կմ² տարածք։ Փոստային ինդեքս՝ 33050։ Հեռախոսային կոդ՝ 0431։
Բնակավայրի հովանավորն է սուրբ նահատակ Սան Բիագիոն։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Սեբեոս
Սեբեոս եպիսկոպոս Բագրատունի (նաև՝ Եւսեբեոս, Սեբիոս, ), հայ պատմիչ, հայ եկեղեցու եպիսկոպոս։ Գրի է առել 6 - 7–րդ դարերի պատմությունը՝ այն հասցնելով մինչև 661 թվականը։ Եղել է բարձրաստիճան հոգևորական, մասնակցել Ներսես Գ Տայեցու գումարած Դվինի 645  և 648 թվականների ժողովներին ։
Կենսագրություն
Սեբեոսի մասին կենսագրական տեղեկությունները բացակայում են. հայտնի չեն նրա ծննդյան և մահվան հստակ թվականները։ Միջնադարյան հայ մատենագիրներ՝ Ասողիկը, Սամուել Անեցին, Կիրակոս Գանձակեցին, Մխիթար Անեցին և Մխիթար Այրիվանեցին հաղորդում են Սեբեոս անունով պատմիչի մասին, ով գրել է պատմություն հունական կայսր Հերակլի մասին՝ «Պատմութիւն Հերակլի» ։ Պատմիչ Ուխտանեսը հիշատակում է այդ նույն աշխատությունը, սակայն առանց Սեբեոս անվանումը նշելու։ Այն հարցերին, թե ով է եղել Սեբեոսը և ինչ ծավալի աշխատություն է եղել նրա Պատմությունը, հիշյալ աղբյուներում չեն նշում։ Մինչ այս պահը առկա կենսագրական փաստերը վերցված են Պատմության մեջ եղած ցուցումներից։ Սեբեոսը ճանապարհորդել է Միջագետքում, որտեղ Մար Աբաս Կատինայի աշակերտներից ձեռք է բերել «Մարաբասյան մատյանը»։ Պարսից Խոսրով թագավորի պալատում հանդիպել է Չինաստանից եկած դեսպաններին, նրանցից լսել Մամիկի ու Կոնակի զրույցը ։ Ըստ Ներսես Ակինյանի, 617 թվականին Սմբատ Բագրատունի Վրկանից մարզպանի նշխարները Տիզբոնից տեղափոխել է Կոգովիտի Դարույնք ամրոցը։ 645 թվականին Դվինի եկեղեցական ժողովի մասնակիցների մեջ եղել է նաև Սեբեոս Բագրատունյաց եպիսկոպոսը ։ Ենթադրվում է, որ նա էլ հենց Հերակլի մասին գրողն է։ Քանի որ պատմությունը վերջանում է 661 թվականով, իսկ մինչ 628 թվականը նա եղել է Խոսրով Ապրուեզի (590-628) պալատում, ուրեմն ծնված պետք է լինի 6-րդ դարի վերջերին, իսկ պատմությունը գրել է մոտ 70 տարեկան հասակում ։
Սեբեոսի «Պատմություն»-ը
7-րդ դարը հայտնի է համաշխարհային պատմական նշանակություն ունեցող մի շարք իրադարձություններով. Պարսկա-բյուզանդական պատերազմներ, Երուսաղեմի գրավումը պարսիկների կողմից (614 թվական), արաբների նվաճողական քաղաքականությունը և նրանց առաջին արշավանքներ, Սասանյան Պարսկաստանի անկումը, Բյուզանդական տիրապետության նվաճումը արաբների կողմից և այլն։ Սակայն պարսկական, հունական, լատինական, ասորական, արաբական կամ այլ գրականություններ այս դարում չեն ստեղծել պատմագրական ժանի աշխատություններ, որում ամփոփված լինեին վերոնշյալ դեպքերի նկարագրությունները։ Համաշխարհային պատմագրության մեջ միակ բացառությունը հանդիսանում է «Սեբեոսի պատմությունը», որի հեղինակը ժամանակակից և ականատես է եղել դարաշրջանի այդ դեպքերին։ Պատմությունը մեզ է հասցրել Անդրկովկասի, Իրանի, Մերձավոր Արևելքի և Բյուզանդիայի քաղաքական կյանքին վերաբերող նշանակալից տեղեկություններ ։
Այսպիսով, «Սեբեոսի պատմության» շնորհիվ հայ մատենագրությունը գրավում է առաջնակարգ դեր համաշխարհային պատմագրության ասպարեզում։ «Պատմութիւն Սեբէոսի եպիսկոպոսի ի Հերակլն» մեծարժեք երկի հնագույն ձեռագրում (Մեսրոպ Մաշտոցի անվ․ Մատենադարան, ձեռ․ №2639) հեղինակի անունը և գրքի վերնագիրը բացակայում են։ Աշխատանքի պատվիրատուն հավանաբար եղել է Վարազտիրոց Բագրատունին։ Երկը բաղկացած է երկու բաժնից։ Առաջին բաժինը, որ բաղկացած է վեց գլխից (Ա-Զ), նվիրված է Հայաստանի հնագույն պատմությանը՝ Հայկ Նահապետից մինչև Արշակունիների թագավորության անկումը։ Այստեղ տեղ են գտել Հայոց նախնիների մասին վիպասանությունները, ժամանակագրական կարգով համառոտակի թվարկված են հայոց, պարսից և հունաց թագավորների տիրակալության տարիները, ներկայացված է Մամիկոնյան տոհմի ծագման վարկածը։ Ուսումնասիրողների մեծ մասը վաղուց եկել են այն եզրակացության, որ այս բաժինը պատկանում է այլ հեղինակի գրչին, բայց թյուրիմացաբար տեղ է գտել Սեբեոսի երկում, և պայմանականորեն հեղինակ է համարվել Անանունը։
Սեբեոսի բնագիրը սկսվում է «Է» գլխից՝ 5-րդ դարի կեսերի իրադարձությունների նկարագրությամբ և ավարտվում 661 թվականի դեպքերով (46 գլուխ)։ Աշխատության ժամանակագրությունը հիմնված է թագավորների իշխանության տարիների վրա։ Փաստացիորեն, նա շարունակում է Ղազար Փարպեցուն, որի նկարագրած դեպքերի շրջանակը կրկնելուց հետո անցնում է արդեն 6-րդ դարի դեպքերին։ Հեղինակն այն անվանել է «Մատեան ժամանակեան»։ Հեղինակն օգտվել է Մովսես Խորենացու, Ագաթանգեղոսի, Եվսեբիոս Կեսարացու երկերից։ Հեղինակը 7-րդ դարի դեպքերը ներկայացրել է իբրև ժամանակակից և ականատես։ Այստեղ հեղինակը ներկայացնում է 5-7-րդ դարերի պարսկա-բյուզանդական պատերազմների, արաբների քաղաքական ասպարեզ իջնելու, նրանց արշավանքների ու նվաճումների, Սասանյան Պարսկաստանի անկման և այլ իրադարձությունների հենքի վրա։ Այստեղ ներկայացվում է երկրի քաղաքական, տնտեսական, իրավական դրությունը, վեր են հանված հայ ժողովրդի հերոսական մաքառման բազում դրվագներ, հայկական պետականության վերականգնման համար մղվող պայքարի մանրամասներն ու գործիչների բնութագրումները։ Դավանանքի հարցում հեղինակը կանգնած է հակաքաղկեդոնականության, ազգային եկեղեցու, հայրենի երկրի և ժողովրդի շահերի պաշտպանության դիրքերում, նա դատապարտել է հայերին քաղկեդոնականություն պարտադրելու կայսրության բռնի փորձերը ։
Սեբեոսի երկի այս բաժինը բացառիկ պատմագրական արժեք ունի Հայաստանի 6-7-րդ դարերի պատմության համար։ Հատուկ ուշադրություն է դարձված հայ և օտար գործիչների քաղաքական, ռազմական և դիվանագիտական հարաբերություններին, մանրամասն նկարագրված են Սասանյան Պարսկաստանի և Բյուզանդական կայսրության տիրապետությունը թոթափելու և անկախ հայկական թագավորություն ստեղծելու համար հայ նախարարների գործադրած ջանքերը, Սմբատ Բագրատունու, Թեոդորոս Ռշտունու և այլոց հերոսական պայքարը։
Պատմության մեջ մեծ տեղ են գրավում փաստաթղթերի (նամակներ, պայմանագրեր և այլն) պատճենները։ Կարևոր են Սասանյանների դեմ ապստամբություն կազմակերպող Վահրամ Մեհրևանդակի (Չուբին) նամակները Մուշեղ Մամիկոնյանին և վերջինիս պատասխան-նամակները։ Այստեղ կարևոր է այն հանգամանքը, որ պարսիկ ապստամբ նախարարը խոստանում է հայերին տալ անկախ թագավորություն՝ Արշակունյաց ժամանակաշրջանի ամբողջական սահմաններով։ Բացառիկ նշանակություն ունի հայոց իշխան Թ. Ռշտունու և խալիֆայության ներկայացուցիչ Մուավիայի միջև կնքված դաշինքի պատճենը ։
Մեջբերելով պարսից Խոսրով II Ափարվեզ արքային գրած Մավրիկիոս (Մորիկ) կայսեր նամակը՝ Սեբեոսը բացահայտել է նրանց հայաջինջ քաղաքականությունը.
Սեբեոսի երկն արժեքավոր աղբյուր է նաև բյուզանդագիտության, արաբագիտության, իրանագիտության համար։ Տեղեկություններ կան աղվանների, ասորիների, եգերացիների, թետալացիների, հեփթաղների, հնդիկների, հոների, հրեաների, մազքութների, մարերի, վրացիների, քուշանների և այլ ժողովուրդների ու ցեղերի մասին։ Սեբեոսի երկից օգտվել են Թովմա Արծրունին, Հովհաննես Դրասխանակերտցին, Ստեփանոս Տարոնեցին (Ասողիկ), Մխիթար Անեցին, Վարդան Արևելցին, Սիմեոն Ապարանցին և ուրիշներ ։
Պատմության մեջ առկա են նաև վիպական տարրը, ավանդական պատումները և զրույցները, որոնք գեղարվեստական երանգ են հաղորդել աշխատությանը։ Սեբեոսի լեզուն մոտ է դասական հայերենին, և նա միշտ զուսպ է և խուսափում է լեզվական ավելորդ պաճուճանքներից։ Այն հստակ է, կանոնավոր, երբեմն ստանում է գեղարվեստական երանգ։ Օրինակ, Պարսից սրքա Խոսրով II Ափարվեզի մասին բաժինը սկսվում է հանգավորված․
Այս և նման կտորները հայերեն առաշին հանգավոր շարադրանքներից են։ Սեբեոսի երկն առաջին անգամ հրատարակել է Թադեոս Միհրդատյանը՝ «Պատմութիւն ի Հերակլն» վերնագրով, 1851 թվականին։
Ծանոթագրություններ
Կատեգորիա:Հայ պատմիչներ Կատեգորիա:Հայ մատենագիրներ Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
Կապրայա
Կապրայա (Capraia, ), կղզի Տոսկանյան կղզեխմբում, Իտալիա։ Կղզու վրա տեղակայված է Կապրայա Իզոլա կոմունան, որը վարչականորեն պատկանում է Լիվորնո գավառին։ Բնակչությունը կազմում է 398 մարդ (ըստ 2019 թվականի տվյալների) ։
Սուրբ Նիկողայոս Զմյուռնացին համարվում է քաղաքի հովանավորը։ Քաղաքի տոնը նշվում է դեկտեմբերի 6-ին։
Պատմություն
1527 թվականին կղզին անցնում է Ջենովայի տիրապետությանը և լավ ամրապնդվում։ 1796 թվականին կարճ ժամանակահատվածում շրջափակված է եղել անգլիական ռազմածովային հրամանատար Հորացիո Նելսոն կողմից։
Ավելի ուշ կղզու վրա տեղակայված է եղել գյուղատնտեսական քրեակատարողական գաղութը, որը 1986 թվականին փակվել է։ Կղզու տարածքի մեծ մասը ներառված է Տոսկանյան կղզեխմբի ազգային պարկի մեջ։
Տնտեսություն
Կղզու վրա զարգացած է գինու արտադրությունը և անձրուկների որսը։
Արտաքին հղումներ
Կատեգորիա:Իտալիայի կղզիներ
Լեռնային հեղեղ
Լեռնային հեղեղ (Անխախտ բարեկամություն), 1939 թվականին «Երևան» կինոստուդիայում նկարահանված հայկական ֆիլմ։
Սյուժե
Ֆիլմը պատմում է ծպտյալ «ներքին թշնամիների» դեմ հայ և ադրբեջանցի գյուղացիների պայքարի մասին ։
Ծանոթագրություններ
Կատեգորիա:1939 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Պատվական Բարխուդարյանի ֆիլմեր
Բայոն (Վերին Պրովանսի Ալպեր)
Բայոն (Bayons), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Տյուրե կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04023։
Բնակչություն
Համայնքի բնակչությունը 2008 թվականին կազմում էր 253 մարդ։
Տնտեսություն
2007 թվականի տվյալներով 140 աշխատունակ տարիքի մարդկանցից (15-64 տարեկան) 93-ը տնտեսապես ակտիվ էին, 47-ը անգործ (ակտիվության ցուցանիշը 66,4 %, 1999 թվականին եղել է՝ 69,9 %)։ 93 աշխատունակ բնակիչներից 82-ը աշխատում էին (45 տղամարդ և 37 կին), անաշխատանք էին 11-ը (6 տղամարդ և 5 կին)։ 47 անգործ մարդկանցից 8-ը աշակերտներ կամ ուսանողներ են, 23-ը թոշակառու, 16-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Տոլմեցո
Տոլմեցո (Tolmezzo), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 10673 մարդ 2008 թվականի մարդահամարի տվյալների, բնակչության խտություն՝ 162 մարդ/կմ²։ Զբաղեցնում է 66 կմ² մակերես։ Փոստային ինդեքս՝ 33028։ Հեռախոսային կոդ՝ 0433։
Բնակավայրի հովանավորն է Սան Մարտինոն։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Մեր կոլխոզի մարդիկ (ֆիլմ)
Մեր կոլխոզի մարդիկ, 1939 թվականին «Երևան» կինոստուդիայում նկարահանված հայկական ֆիլմ։
Սյուժե
Ֆիլմը պատմում է այն մասին, թե ինչպես է իրականանում տրակտորիստի՝ օդաչու դառնալու երազանքը ։
Օսկիրի
Օսկիրի (իտալ. Oschiri), կոմունա Իտալիայում՝ Սարդինիա մարզի Օլբիա-Տեմպիո գավառում։ Սահմանակից է Ալա դեի Սարդի, Բերկիդա, Բուդուզո, Օցիերի, Պատադա, Տեմպիո Պաուզանիա, Տուլա համայնքներին ։ Բնակչությունը կազմում է 3749 մարդ, բնակչության խտությունը կազմում է 17,35 մարդ/կմ2։ Զբաղեցրած տարածքը 216,07 կմ2 է։ Փոստային ինդեքս՝ 7027, հեռախոսային կոդ՝ 079։ Բնակչության բարեխոսն է համարվում Սուրբ Դեմիտրիոս Թեսալոնիկցին։
Ժողովրդագրություն
'''Բնակչության թվաքանակի փոփոխությունները.
Կարլ Ֆլեշ
Կարլ Ֆլեշ (Carl Flesch; հոկտեմբերի 9, 1873, Վիզելբուրգ, Ավստրո-Հունգարիա - նոյեմբերի 14, 1944, Լյուցեռն), ավստրո-գերմանացի ջութակահար և երաժշտական մանկավարժ։
1895 թվականին առաջին ելույթն է ունեցել Վիեննայում, որից հետո համերգային շրջագայություն է ունեցել Գերմանիայում։ 1897 թվականին ընդունել է Բուխարեստի կոնսերվատորիայում ջութակի պրոֆեսորի պաշտոնտ, իսկ 1903 թվականին զբաղեցրել է Ամստերդամի կոնսերվատորիայի նույն պաշտոնը։ 1908 թվականին տեղափոխվել է Բեռլին, որտեղ հիմնականում տվել է մասնավոր դասեր, և շատ համերգներ է տվել դաշնակահար Արթուր Շնաբելի հետ մեկտեղ դուետով, և տրիոյով վիոլոնչելիստի հետ՝ սկզբում Ժան Ժերարդիի, հետո Հուգո Բեքերի հետ։ Ավստրո-Հունգարիայի անկումից հետո պահել է հունգարական քաղաքացիությունը։
Ծանոթագրություններ
Կատեգորիա:1873 ծնունդներ Կատեգորիա:Հոկտեմբերի 9 ծնունդներ Կատեգորիա:1944 մահեր Կատեգորիա:Նոյեմբերի 14 մահեր Կատեգորիա:Հունգարացի ջութակահարներ Կատեգորիա:Գերմանացի ջութակահարներ Կատեգորիա:Հունգարացի երաժշտական մանկավարժներ Կատեգորիա:Գերմանացի երաժշտական մանկավարժներ Կատեգորիա:Գերմանացի դասական երաժիշտներ
Դևեբոյնու (սարավանդ)
Դևեբոյնու, սարավանդ Էրզրումի սարահարթի արևելյան մասում։ Այստեղ է գտնվում Հռիփսիմյաց քարայրը, տեղացի հայերի ուխտավայրը։ Դևեբնոյնուում 1877-1878 թվականների ռուս-թուրքական պատերազմի ժամանակ, տեղի են ունեցել արյունահեղ մարտեր։ Արևմտահայերեն տառադարձությամբ՝ Տևեպոյնու ։
Ծանոթագրություններ
Կատեգորիա:Սարավանդներ
Թուրքիոյ Գեհենէն. Հայ ընտանիքի մը հրաշալի փախուստը
'''Թուրքիոյ Գեհենէն. Հայ ընտանիքի մը հրաշալի փախուստը''', Եսթեր Թ. Մկրտչյանի 1918 թվականին Ալեքսանդրիայում հրատարակված գիրքն է։
Ծանոթագրություններ
Կատեգորիա:1918 գրքեր Կատեգորիա:Գրական գործեր Հայոց ցեղասպանության մասին
Ուշադրությո՛ւն (ֆիլմ)
Ուշադրությո՛ւն, 1930 թվականին «Հայկինո» ստուդիայում նկարահանված հայկական ֆիլմ։
Սյուժե
Ֆիլմը չի պահպանվել։ Սյուժեն անհայտ է ։
Ծանոթագրություններ
Կատեգորիա:1930 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Համր ֆիլմեր
Բանոն (համայնք)
Բանոն (Banon), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Ալոս Կոլմար կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04018։
Բնակչություն
Համայնքի բնակչությունը 2008 թվականին կազմում էր 695 մարդ։
Արտաքին հղումներ
Կատեգորիա:Ֆրանսիայի համայնքներ
Օսթին Աբրամս
Օսթին Նոահ Աբրամս (Austin Noah Abrams, ), ամերիկացի դերասան։ Առավել հայտնի է «Քայլող մեռյալները» (2015-2016) հեռուստասերիալի հինգերորդ և վեցերորդ եթերաշրջաններում մարմնավորած դերով։ Նաև «Էյֆորիա» (2019) հեռուստասերիալի դերով։
Անձնական կյանք
Աբրամսը ծնվել է Փենսիլվանիա նահանգում և մեծացել է Ֆլորիդայի Սարասոտա քաղաքումAbrams, Լորի և Բրեդլի Աբրամսների ընտանիքում, որոնք բժիշկ են ։ Աբրամսը ունի հրեական ծագում ։
Կարիերա
2011 թվականին Օսթինն առաջին անգամ հայտնվել է Էրնի Բարբարաշի «Սպանել ըստ չվացուցակի» լիամետրաժ ֆիլմում՝ Քյուբա Գուդինգ Կրտսերի, Նիլ ՄակԴոնաֆի և Նիկի Էյքոքսի մասնակցությամբ։ Օսթինը առավել հայտնի է նրանով, որ մարմնավորել է Ռոն Անդերսոնի դերը «Քայլող մեռյալները» սերիալում, AMC-ի հինգերորդ և վեցերորդ եթերաշրջաններում ։ 2017 թվականին նա նկարահանվել է Կայլ Վիլամովսկու «Բոլոր ամառները վերջանում են» ֆիլմում, մարմնավորելով 16-ամյա Հանթեր Գորսկու դերը, որը քիչ ուշադրություն է դարձնում իր լավագույն ընկեր Կոնրադի (Թայ Շերիդան) առաջին սիրուն (Քեյթլին Դևր) առաջին սիրուն ։
Արտաքին հղումներ
Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի տղա երեխա դերասաններ
Մարիամ Դավթյան
Մարիամ Դավթյան, հայ դերասանուհի։
Կենսագրություն
Մարիամ Դավթյանը ծնվել է 1973 թվականին, Մոսկվայում, ճարտարապետների ընտանիքում։ Սովորել է Երևանի Նելսոն Ստեփանյանի անվան թիվ 71 միջնակարգ դպրոցում և Երևանի վոկալ-երգչախմբային երաժշտական դպրոցում։ Առաջին անգամ հանդես է եկել Գեղագիտության ազգային կենտրոնի Ռուբեն Թումանյանի թատրոն-ստուդիայում ։ 1991-1995 թվականներին սովորել է Երևանի թատրոնի և կինոյի պետական ինստիտուտի նախ ռեժիսորական, ապա՝ դերասանական բաժնում։ Ուսմանը զուգահեռ, ինստիտուտի 2-րդ կուրսից հանդես է եկել «Մետրո» թատրոնում, 1998 թվականին աշխատել է Երևանի Հրաչյա Ղափլանյանի անվան դրամատիկական թատրոնում ։
1999 թվականին տեղափոխվել է Իսրայել, սովորել է Իսրայելի կառավարման քոլեջի գրաֆիկական դիզայն ֆակուլտետում, այնուհետ դիզայն-ստուդիայում աշխատել է որպես դիզայներ, հետագայում հիմնել է սեփական դիզայն-ստուդիան ։ Մասնակցել է տարբեր թատերախմբերի ներկայացումներին։ 2007 թվականին վերադարձել է Հայաստան։ 2007-2009 թվականներին «Երևան» ամսագրի վեբ-դիզայն ստուդիայում եղել է ստուդիայի ղեկավար։ 2008 թվականից պայմանագրային հիմունքներով աշխատել է Երևանի տարբեր թատրոններում, նկարահանվել նաև հեռուստասերիալներում։ 2010 թվականից որպես դերասանուհի աշխատում է Երևանի Գաբրիել Սունդուկյանի անվան ազգային ակադեմիական թատրոնում ։
Ծանոթագրություններ
Կատեգորիա:Հայ դերասանուհիներ
Ֆիլ Լևիս
Ֆիլ Լևիս (Phill Lewis, ), ամերիկացի դերասան և ռեժիսոր։ Առավել հայտնի է «Ամեն ինչ թիփ թոփ կամ Զակի և Քոդիի կյանքը» և «Ամեն ինչ թիփ թոփ կամ կյանքը տախտակամածին» սերիալներում կատարած պարոն Մոբսի դերով։
Կենսագրություն
Լևիսը ծնվել է 1968 թվականին սեպտեմբերի 4-ին Ուգանդա քաղաքում։ 18 տարեկանից նա նկարահանվել է տարբեր սերիալներում և մի քանի կինոնկարներում ։ Հաճախ խաղում է երկրորդական դերեր: 2005 թվականին Լևիսը խաղացել է «Ամեն ինչ թիփ թոփ կամ Զակի և Քոդիի կյանքը» և «Ամեն ինչ թիփ թոփ կամ կյանքը տախտակամածին» սիքուելում և կատարել է հյուրանոցի կառավարիչի դերը։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի ռեժիսորներ
Կամալակ
Կամալակ մանկական կազմակերպություն - Ուզբեկստանի երիտասարդական միությանը կից կազմակերպություն, որն իրականացնում է սոցիալական նախագծեր, որոնք ուղղված են 10-18 տարեկան տաղանդավոր և շնորհալի դպրոցականներին աջակցելուն՝ կամավորության, հավատարմության, հավասար իրավունքների և պարտականությունների հիման վրա։
Կազմակերպության նպատակը
Կազմակերպության հիմնական նպատակն է կրթել երիտասարդությանը որպես հայրենիքի հավատարիմ զավակներ և ազգային գաղափարախոսության վրա հիմնված կատարյալ մարդկանց՝ պաշտպանելով նրանց իրավունքները և շահերը, պայմաններ ստեղծելով նրանց տաղանդների դրսևորման և զարգացման համար ։
Կարգախոս
Կազմակերպության հիմնական կարգախոսն է՝ «Հանուն հայրենիքի, բարեկամության և երջանիկ մանկության»
Միջազգային համագործակցություն
«Կամալակ» մանկական կազմակերպության ակտիվիստները հունիսի 26 – հուլիսի 5-ը մասնակցել են «Համագործակցության երեխաներ» միջազգային մշակութային և կրթական ֆորումին։ Կազմակերպության ակտիվիստներն այցելել են նաև Բելառուսւում գտնվող «Զուբրյունոկ» մանկական ճամվար։ «Կամալակ» նախագիծը «Հավասարակիցներին» սկզբունքով իրականացվեց միջազգային ասպարեզում ։
Տորվիսկոզա
Տորվիսկոզա (Torviscosa), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Կամալակ
Համաժողով
«Կամալակ» մանկական կազմակերպությունն ամեն տարի անցկացնում է ավանդական համաժողով՝ «Հանուն հայրենիքի, բարեկամության և երջանիկ մանկության» կարգախոսով։ Համաժողովի շրջանակներում կայացել են այնպիսի մրցույթների հանրապետական փուլերը, ինչպիսիք են «Տարվա առաջնորդ», «Ամենաօրինակելի շրջանային ղեկավարների խորհուրդը» և «Կամալակի գիտնականները» ։
Տորվիսկոզա
Բնակչությունը կազմում է 3056 մարդ 2008 թվականի մարդահամարի տվյալների, բնակչության խտություն՝ 67 մարդ/կմ²։ Զբաղեցնում է 48 կմ² մակերես։ Փոստային ինդեքս՝ 33050։ Հեռախոսային կոդ՝ 0431։
Կամալակ
Մանկական լիգա
Մանկապատանեկան ֆուտբոլը զարգացնելու նպատակով գործընկեր կազմակերպությունների հետ համատեղ և նրանց շրջանում առողջ ապրելակերպ քարոզելու նպատակով անցկացվում է «Մանկական լիգա» մարզական մրցույթ։
Տորվիսկոզա
Բնակավայրի հովանավորն է սուրբ Մարիա Վերգինեն։
Կամալակ
Մեծ տոներ (Ալո տաթիլ)
«Կամալակ» մանկական կազմակերպությունը կազմակերպում է «Հիանալի արձակուրդներ» մանկական ճամբար՝ առաջնորդների և տաղանդավոր երեխաների մասնակցությամբ։ Ծրագրի շրջանակներում մասնակիցների համար կազմակերպվում են մարզական մրցույթներ, մշակութային միջոցառումներ, սեմինարներ և վերապատրաստումներ, որոնք անցկացվում են որակավորված մասնագետների կողմից։ Այս նախագիծն ամեն տարի անցկացվում է Բոստանլիկի շրջանի «Յոշլիկ» ճամբարում։
Հանրապետական առաջնորդների ֆորում
Առաջնորդների հանրապետական ֆորումն անցկացվում է Առաջնորդների խորհրդի անդամների գործունեությունը համակարգված կազմակերպելու, նրանց մեջ էկոլոգիական մշակույթ զարգացնելու, բնության պահպանմանն ուղղված գործունեություն ծավալելու նպատակով։ Բուխարայում կազմակերպվել է Հանրապետական առաջնորդների II ֆորումը։ Ֆորումի շրջանակներում տեղի ունեցավ «Կամալակ» մանկական կազմակերպության խորհրդի 8-րդ նիստը, հանրապետության ղեկավարների ընտրությունները, «Մունոզարա» ինտելեկտուալ խաղը, «Այցելություն Կամալակ» և «Էկոպատրոլ» նախագծերը և «Մաքուր տարածք», «Հպարտությամբ ծառատունկ» ակցիաները։
Տորվիսկոզա
Ծանոթագրություններ
Կատեգորիա:Իտալիայի բնակավայրեր
Կամալակ
Տարածաշրջանի ամենաօրինակելի ղեկավարների խորհուրդը
Ուզբեկստանի երիտասարդական միության և նրա ենթակայության տակ գտնվող «Կամալակ» մանկական կազմակերպության գործունեության արդյունավետությունը բարձրացնելու, ինչպես նաև փոխադարձ բարեկամության և փորձի փոխանակման արդյունքում սոցիալական ակտիվությունը բարձրացնելու, նրանց գործունեությանն աջակցելու, հմտություններ զարգացնելու նպատակով՝ աշխատել երիտասարդության, ստեղծագործական և ինտելեկտուալ կարողությունների, շրջանի (քաղաքի), Կարակալպակստանի Հանրապետության, շրջանների և Տաշքենդի հանրակրթական ուսումնական հաստատությունների ղեկավարների նախաձեռնողական որակների հետ, անցկացվում է «Ամենատիպելի շրջանի ղեկավարների խորհուրդ» ամենամյա մրցույթը՝ իրենց ձեռքբերումներն ու լավագույն փորձը հանրահռչակելու նպատակով։
Արտոնություն
Ուզբեկստանի Հանրապետության Նախարարների կաբինետի թիվ 914 որոշումը «Բարձրագույն ուսումնական հաստատություններ ընդունվելիս Ուզբեկստանի երիտասարդական միության ակտիվ անդամներին արտոնություններ տրամադրելու մասին»։ Այս արտոնությունից կարող են օգտվել նաև «Կամալակ» մանկական կազմակերպության ներկայիս ղեկավարները ։
Վինզակ
Վինզակ, համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1195 մարդ, բնակչության խտությունը` 109.53 մարդ/կմ²։ Բնակավայրը զբաղեցնում է 10.91 կմ² տարածք։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 145 կմ հարավ, Պրիվա քաղաքից` 31 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 825 աշխատունակ (15-64 տարեկան) բնակիչ, որոնցից ակտիվ էին 619-ը, իսկ ոչ ակտիվները` 206։ Ակտիվության ցուցանիշը կազմում է 75,0 %։ 619 աշխատունակ մարդկանցից աշխատել է 551 անձ (290 տղամարդ և 261 կին)։ Գործազուրկ են եղել 68 անձ (34 տղամարդ և 34 կին)։ 206 անաշխատունակներից 68-ը եղել են աշակերտներ կամ ուսանողներ, 83-ը` թոշակառուներ, իսկ 55-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռաֆիկ Հայրապետյան (ազատամարտիկ)
Կենսագրություն
Ռաֆիկ Հայրապետյանը ծնվել է 1959 թ. փետրվարի 16-ին Գյունե Ճարտար գյուղում։ Ստացել է միջնակարգ կրթություն, ծառայել է Խորհրդային բանակում։ Զորացրվելուց հետո աշխատել է որպես այգեգործ։ Ակտիվորեն մասնակցել է Վերին Վեյսալուի կրակակետի վերացման մարտական գործողություններին։ Զոհվել է 1992 թ. հունիսի 28-ին, Ալիբալիի թիվ 11 դիրքում։ Հետմահու պարգևատրվել է ՀՀ «Արիության համար» մեդալով։ Ամուսնացած էր, ունի երեք երեխա։ Հանգչում է Ճարտարի գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Գյունե Ճարտար գյուղում ծնվածներ
Halfbrick Studios
Halfbrick Studios Pty Ltd, ավստրալիական ընկերություն, որը զբաղվում է համակարգչային խաղերի մշակմամբ տեղակայված է Բրիսբեն քաղաքում։ Ընկերությունը մինչև 2008 թվականը զբաղվել է լիցենզավորված խաղերի մշակմամբ։ Ընկերությունը թողարկել է Fruit Ninja (2010) և Jetpack Joyride (2011) խաղերը։
2015 թվականին ընկերության կողմից թողարկված Fruit Ninja խաղը ներբեռնվեց ավելի քան 1 միլլիոն անգամ ։ 2017 թվականին Halfbrick ընկերությունը ընգրկվեց Կվինսանդի Բիզնես-լիդերների Փառքի սրահում ։
Բառլ
Բառլ (Barles), համայնք Ֆրանսիայում՝ Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սեն կանտոնի կազմի մեջ։ Կոմունայի շրջանը՝ Դին լե Բեն։
Համայնքի INSEE կոդ՝ 04020։
Բնակչություն
Համայնքի բնակչությունը 2008 թվականին կազմում էր 152 մարդ։
Տնտեսություն
Տնտեսության հիմքը կազմում են անտառտնտեսությունը, գյուղատնտեսությունը, ոչխարաբուծությունն ու զբոսաշրջությունը։
2007 թվականի տվյալներով 93 աշխատունակ տարիքի մարդկանցից (15-64 տարեկան) 64-ը տնտեսապես ակտիվ էին, 29-ը անգործ (ակտիվության ցուցանիշը 68,8 %, 1999 թվականին եղել է՝ 67,2 %)։ 64 աշխատունակ բնակիչներից 48-ը աշխատում էին (28 տղամարդ և 20 կին), անաշխատանք էին 16-ը (7 տղամարդ և 9 կին)։ 29 անգործ մարդկանցից 8-ը աշակերտներ կամ ուսանողներ են, 11-ը թոշակառու, 10-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սոցիալիստական ճամբար
Սոցիալիստական ճամբար (ռուսերեն՝ Социалисти́ческий ла́герь), գաղափարախոսական և դիվանագետական եզրույթ, որը օգտագործվում էր ԽՍՀՄ-ում և այլ սոցիալիստական պետություններում բարեկամական պետությունների նշման համար, որոնք «սոցիալիստական զարգացման ճանապարհ է ընտրել»։
Սոցիալական ճամբարի մի շարք երկրներ ունեին լուրջ քաղաքական և գաղափարախոսական տարաձայնություններ Խորհրդային Միության հետ, օրինակ՝ Չինաստանը և Հարավսլավիան։
Արտաքին հղումներ
Կատեգորիա:1991 կազմալուծումներ Կատեգորիա:Սառը պատերազմ Կատեգորիա:Եվրոպայի պատմություն Կատեգորիա:20-րդ դարը Եվրոպայում Կատեգորիա:Արևելյան Եվրոպա Կատեգորիա:1945 հիմնադրումներ Կատեգորիա:Եվրոպայի քաղաքականություն Կատեգորիա:Միջազգային հարաբերություններ Կատեգորիա:Քաղաքականություն ըստ տարածաշրջանի Կատեգորիա:ԽՍՀՄ արտաքին հարաբերություններ Կատեգորիա:Եվրոպայի քաղաքական պատմություն Կատեգորիա:Կոմունիզմը Եվրոպայում Կատեգորիա:Մարքսիզմ-լենինիզմ
Կուզնեցովի ընկերակցության վարչություն
Կուզնեցովի ընկերակցության վարչություն (Правление Товарищества Кузнецова), պատմական շենք Մոսկվայում։ Հասցեն՝ Մյասնիցկայա փողոց, 8, շինություն 2։ Կառուցվել է որպես հախճապակյա և ճենապակյա իրեր արտադրող Ռուսական կայսրությունում խոշորագույն ընկերության գրասենյակ և խանութ։
Պատմություն
Սկզբնապես Մատվեյ Սիդորովիչ Կուզնեցովի ընկերակցության (հիմնվել է XIX դարի սկզբին) սեփականությունն էր Դուլյովո (այժմ՝ Լիկինո-Դուլյովո քաղաք) գյուղի ճենապակու գործարանը։ 1891 թվականին ընկերությունը գնել է Ֆրանց Գարդների գործարանները, և նրա շրջանառությունը անընդհատ աճել է ։
Կուզնեցովի խանութի շենքը կառուցվել է 1898 թվականին ճարտարապետ Ֆեոդոր Շեխտելի նախագծով։ Դեպի Մյասնիցկայա փողոց նայող ճակատը զարդարված էր եռահարկ պատուհան-կամարներով, որոնց վերևում նեոբարոկկո ոճի վահանազարդեր էին։ Դրանք անջատվում էին առևտրի աստծո Մերկուրիոսի դիմակներով զարդարված որմնասյուներով։ Բոլշոյ Զլատոուստինսկի նրբանցքի թևի դեկորը մոդեռն ոճով էր (1930-ական թվականներին կառուցվեց ևս երկու հարկ) և զարդարված էր աղջիկների գլուխների տեսքով դիմակներով ։
1907 թվականին Կուզնեցովի խանութի երկրորդ հարկում կայացել է նկարների «Երկնագույն վարդ» ցուցահանդեսը, որը կազմակերպել էր «Ոսկե գեղմ» ամսագրի խմբագրությունը։ Միջոցառմանը ներկա էին այնպիսի նկարիչներ, ինչպիսիք են Նիկոլայ Կրիմովը, Պավել Կուզնեցովը, Նիկոլայ Սապունովը, Մարտիրոս Սարյանը, Սերգեյ Սուդեյկինը և այլք ։
Հոկտեմբերյան հեղափոխության ընթացքում ընկերակցության բոլոր ձեռնարկություններն ու շենքերը ազգայնացվել են ։
Գրականություն
Կատեգորիա:Մոսկվայի շենքեր և կառույցներ Կատեգորիա:1898 հիմնադրումներ Ռուսաստանում
Ջեմոնա դել Ֆրիուլի
Ջեմոնա դել Ֆրիուլի (Gemona del Friuli), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 11 175 մարդ 2008 թվականի մարդահամարի տվյալների, բնակչության խտություն՝ 197 մարդ/կմ²։ Զբաղեցնում է 56 կմ² մակերես։ Փոստային ինդեքս՝ 33013։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Հարավային Կովկաս
Հարավային Կովկաս (სამხრეთი კავკასია, «Սամխրեթի Կավկասիա», օսերեն՝ Фæскавказ, «Ֆը̆շքավքաժ», Cənubi Qafqaz, «Ջա̈նուբի Գաֆգազ»), նաև՝ Այսրկովկաս կամ Անդրկովկաս, երկրամաս Արևելյան Եվրոպայում ու Ասիայում, Մեծ Կովկասի լեռնաշղթայից հարավ։ Ըստ որոշ օտար, այդ թվում՝ ռուս գիտնականների, Այսրկովկասում են գտնվում Կոլխիդայի ու Կուր-Արաքսյան դաշտավայրերը, Փոքր Կովկասի լեռնաշղթան, Արցախի լեռնաշղթան, Հայկական լեռնաշխարհի մի հատվածը, Թալիշի լեռները, Սևանա լիճը և այլն։
Իրականում Հայկական լեռնաշխարհն ամբողջությամբ մի առանձին աշխարհագրական միավոր է, որն իր տարածքով՝ գրեթե 450 հազար քառակուսի կիլոմետր, եթե չի գերազանցում, ապա գոնե չի զիջում ո՛չ միայն առանձին վերցրած Այսրկովկասին և Հյուսիսային Կովկասին, այլև ամբողջ Կովկասին՝ միասին վերցրած ։ Ավելին, այսպես կոչված Հարավային Կովկասը կամ Այսրկովկասը դարեր շարունակ եղել է Հայկական քաղաքակրթական գոտու մի մասը և հաճախ էլ պարզապես հայկական պետության մասն է կազմել, մասնավորապես՝ Արարատյան կամ Վանի թագավորության (Ք.ա. 9-7-րդ դարեր), Երվանդունիների Միացյալ Հայկական թագավորության, Արտաշիսյանների Մեծ Հայքի թագավորության (Ք.ա. I դ. գրեթե ամբողջությամբ ներառվելով Տիգրան Բ Մեծի տերության կազմի մեջ), Արշակունիների Մեծ Հայքի թագավորության (I-V դդ.), Բագրատունիների համադաշնային տերության (IX-XI դդ.) ժամանակներում ։ Ամբողջ Հարավային Կովկասը դարեր շարունակ գտնվել է Հայաստանի քաղաքական, քաղաքակրթական, մշակութային, կրոնական բավական զորեղ ազդեցության ներքո   ։
Հարավային Կովկասում են գտնվում 3 ճանաչված (Հայաստանի, Վրաստանի, Ադրբեջանի) և 3 չճանաչված կամ մասամբ ճանաչված (Արցախի, Հարավային Օսիայի և Աբխազիայի) հանրապետություններ։ Երկրամասը հյուսիսից սահմանակից է Ռուսաստանին, արևմուտքից և հարավ-արևմուտքից՝ Թուրքիային, հարավից՝ Իրանին։
Այսրկովկաս, Կովկասյան պարանոցի մասը Սև ու Կասպից ծովերի, Կովկասյան գլխավոր ջրբաժանի, Հայաստանի, Թուրքիայի և Իրանի պետական սահմանի միջև։ Ընդգրկում է Ադրբեջանի և Վրաստանի հիմնական մասը և Հայաստանը։ Տարածքը 186,1 հզ. քառ. կմ է, բնակչությունը՝ 15,5 միլիոն մարդ (1987 թվական)։ Լեռնային երկիր է, նվազագույն բարձրությունը՝ 29 մ (Կասպից ծովի ափ), առավելագույնը՝ 5058 մ (Շխարա լիճ)։
Արտաքին հղումներ
Կատեգորիա:Հարավային Կովկաս
Ռուբինշտեյնի-Թեյբիի համախտանիշ
Ռուբինշտեյնի-Թեյբիի համախտանիշը (ՌԹՀ, RTS), որը հայտնի է նաև որպես լայն բթամատների համախտանիշ կամ պարզապես Ռուբինշտեյնի համախտանիշ, բնութագրվում է ցածրահասակությամբ, ուսուցման չափավորից ծանր դժվարություններով, բնորոշ դիմագծերով և ձեռքերի ու ոտքերի լայն բթամատներով ։ Հիվանդների մոտ լինում է բարորակ և չարորակ ուռուցքների, լեյկեմիայի և լիմֆոմայի զարգացման բարձր վտանգ։ Համախտանիշը երբեմն ժառանգվում է որպես աուտոսոմ-դոմինանտ հատկանիշ և հազվագյուտ է հանդիպում։ Հաճախ այն ի հայտ է գալիս որպես de novo (չժառանգված) դեպք։ Հաճախականութունը կազմում է մոտավորապես 1 նորածին 100.000-125.000 կենդանածին ծնունդներից ։
Գենետիկա
ՌԹՀ-ն միկրոդելեցիոն համախտանիշ է, որը ներառում է 16p13.3 քրոմոսոմային հատվածը և բնութագրվում CREBBP կամ EP300 գենների մուտացիաներով ։ Վերջինս կոդավորում է մի սպիտակուցի (CREB-կապող սպիտակուց) սինթեզ, որն օգնում է վերահսկել ավելի քան 400 գեների ակտիվությունը։ Այն կարևոր դեր է խաղում բջիջների աճի ու բաժանման գործում և անհրաժեշտ է պտղի նորմալ զարգացման համար։ Եթե մուտացիայի կամ դելեցիայի է ենթարկված (բացակայում է) CREBBP գենի մի պատճենը, ապա բջիջներն արտադրում են CREB-կապող սպիտակուցի նորմալ քանակի միայն կեսը։ Դա էլ իր հերթին խանգարում է ծննդից առաջ և հետո նորմալ զարգացումը՝ հանգեցնելով ՌԹՀ-ին բնորոշ նշանների և ախտանիշների։ ՌԹՀ-ի փոքր տոկոս դեպքերում պատասխանատու են լինում EP300 գենի մուտացիաները, որոնք հանգեցնում են յուրաքանչյուր բջջում այդ գենի մեկ պատճենի կորստի, ինչն էլ կրկնակի նվազեցնում է սինթեզվող р300 սպիտակուցի քանակը։ Որոշ մուտացիաներ հանգեցնում են р300 սպիտակուցի շատ կարճ, ոչ ֆունկցիոնալ տարբերակի արտադրության, իսկ որոշներն էլ ընդհանրապես կանխում են սպիտակուցի սինթեզը գենի մի պատճենի կողմից։ Թեև գիտնականները չգիտեն, թե ինչպես է р300 սպիտակուցի քանակի կրճատումը հանգեցնում ՌԹՀ-ի բնորոշ հատկանիշների զարգացմանը, սակայն պարզ է, որ EP300 գենի մեկ պատճենի կորուստը խախտում է նորմալ զարգացումը։
ՌԹՀ-ի դեպքերի մեծ մասը սպորադիկ են և ցայսօր քույր-եղբայրների մոտ միայն մի քանի դեպք է նկարագրվել ։ Ուղղահայաց ժառանգումը (ծնողից երեխային) շատ հազվագյուտ է ։ Թեև ընտանիքում ՌԹՀ-ի կրկնակի հայտնվելու վտանգը ընդհանուր առմամբ ցածր է, այնուամենայնիվ ՌԹՀ-ի պրենատալ ախտորոշման համար պետք է ապահովել պատշաճ գենետիկական խորհրդատվություն։ Օրինակ, ՌԹՀ-ով տղայի կլինիկորեն ինտակտ հոր և ՌԹՀ-ով երեք քույրերի թույլ ախտահարված հոր մոտ գենետիկական քննությունը հայտնաբերել է սոմատիկ մոզաիցիզմ։ Բացի այդ, ՌԹՀ-ի 2 դեպքերում առաջ է քաշվել սաղմնային մոզաիցիզմի վարկած ։ Բոլոր այս հաղորդագրությունների հիման վրա հաշվարկվել է, որ ՌԹՀ-ի կրկնվելու հավանականությունը կազմում մոտավորապես 0.5-1% :
Ընթացք
1957 թվականին հույն գիտնականներ Միխայիլը, Մացուկասը և Թեոդորուն նկարագրում են մեկ դեպք ։ 1963 թվականին Ջեք Հերբերթ Ռուբինշտեյնը (1925-2006) և Հուշանգ Թեյբին (1919–2006) նկարագրել են դեպքերի ավելի մեծ շարք ։ ՌԹՀ-ի դեպքում ցանկացած օրգան կարող է ախտահարվել, քանի որ վերոնշյալ անբավարար սինթեզվող սպիտակուցները կարևոր են բոլոր հյուսվածքների համար։ Համախտանիշը կարող է ներառել հետևյալ ախտանշանները (և ոչ միայն). Անզգայացումը (նարկոզ) կարող է վտանգավոր լինել այս հիվանդների համար։ Ըստ բժշկական գրականության, որոշ դեպքերում, Ռուբինշտեյնի-Թեյբիի համախտանիշով անձինք կարող են ունենալ բարդություններ (օրինակ, շնչառական անբավարարություն և/կամ անկանոն սրտխփոց [սրտային առիթմիա])՝ կապված որոշակի միոռելաքսանտների (սուկցինիլխոլին) և նարկոզի որոշակի տեսակների հետ ։ Ենթադրվում է, որ երեխաները կարող են ունենալ սրտի ֆիզիկական և հաղորդչական տարբեր խանգարումներ, որոնք կարող են հանգեցնել կարդիոտոնիկ դեղորայքի անսպասելի արդյունքների ։ Նարկոզի անցկացման խոչընդոտներից է նաև դեմքի և շնչուղիների կառուցվածքը, ինչը դժվարացնում է օդուղիների անցանելիության ապահովումը նարկոզի ընդհանուր անզգայացման ժամանակ ։
Դեռահասության տարիքում կարող են ի հայտ գալ վարքային տարբեր շեղումներ, ինչպիսիք են անհանգստությունը, տրամադրության անկայունությունը և ագրեսիվ պահվածքը ։
ՌԹՀ-ով անհատների մինչև 90%-ը ապրում են մինչև չափահաս տարիքը ։ Այդ տարիքում նույնպես լինում են բազմաթիվ բուժական խնդիրներ, հատկապես գիրություն կամ ճարպակալում։
Ախտորոշում
Ներկայումս ՌԹՀ-ի ախտորոշման հստակ չափորոշիչներ չկան, թեև այն առաջին հերթին բնութագրվում է հետծննդյան հասակ-քաշ աճի անբավարարությամբ, մտավոր թերզարգացմամբ, միկրոցեֆալիայով, դիզմորֆիկ դիմագծերով և լայն բթամատներով ։
ՌԹՀ-ի կասկածով երեխան պետք է զննվի դիզմորֆոլոգիայի գիտակ մանկական ժառանգաբանի կողմից։ Առկա են ՌԹՀ-ի գենետիկական անալիզի մի շարք մոլեկուլային եղանակներ։ Չնայած կարիոտիպի քննության արդյունքը սովորաբար նորմալ է լինում, այնուամենայնիվ այն կարող է հայտնաբերել հազվագյուտ սիտոգենետիկորեն տեսանելի շեղումներ (տրանսլոկացիաներ, ինվերսիաներ կամ դելեցիաներ) ։ FISH-ը կարող է միկրոդելեցիաներ հայտնաբերել 5-10% հավանականությամբ ։ Մոլեկուլային անալիզը կարող է հայտնաբերել CREBBP (50-70%) և EP300 (5-8%), գեների մուտացիաներ։
Վարում
Նորարարական գենետիկ և էպիգենետիկ թերապիաները կարող են խոստումնալից լինել ՌԹՀ-ի բուժման համար ։ Սակայն խիստ հրատապ է բարելավել և անհատականացնել ՌԹՀ-ով հիվանդի հսկողության ծրագիրը (Աղյուսակ 1) ։
'''Աղյուսակ 1. ՌԹՀ-ի վարման ուղեցույց''' * Հսկողություն՝ անհրաժեշտության դեպքում:
Գրականություն
Կատեգորիա:Համախտանիշներ Կատեգորիա:Ժառանգական հիվանդություններ Կատեգորիա:Բնածին արատներ
Կենդանական պաշարներ
Կենդանական պաշարներ, աշխարհագրական որոշակի տարածքում առկա կենդանատեսակների և համակեցությունների օգտագործման ենթակա քանակություն։
Կենդանական պաշարների տեսակներ
Ըստ նշանակության՝ կենդանական պաշարները լինում են որսաարդյունագործական, բնապահպանական, գիտական, մշակութային և գեղագիտական։
Որսաարդյունագործական պաշարներ
Որսաարդյունագործական կենդանիները որսվում և օգտագործվում են ժողտնտեսության տարբեր բնագավառներում (գյուղատնտեսություն, բժշկություն, սննդի, թեթև, քիմիադեղագործական արդյունաբերություն)։ ՀՀ-ում հանդիպող կաթնասուններից որսի օբյեկտ են բեզոարյան այծը, այծյամը, ճահճակուղբը, կզաքիսը, աքիսը, շնագայլը, աղվեսը, անտառային կատուն, նապաստակը և այլն, թռչուններից՝ կովկասյան մայրեհավը, քարակաքավը, մոխրագույն կաքավը, թխակապույտ աղավնին, կռնչան բադը, սուզաբադը, կտցարների որոշ տեսակներ, սև փարփարը, լորը, արոսը և այլն։ ՀՀ ջրավազանները (բնական և արհեստական) հարուստ են արժեքավոր ձկնատեսակներով՝ իշխան, կողակ, բեղլու, կարմրախայտ, ծածան, հաստաճակատ, սիգ և այլն, և ծովային կենդանատեսակներով՝ խեցգետին, ծովային խեցգետին և այլն։ Արդյունագործական ձկնորսության 90%-ն իրականացվում է Սևանա լճում։ 2004 թվականին ձկան որսը կազմել է 512 տ, խեցգետնինը՝ 69 տ։
Բնապահպանական պաշարներ
Բնապահպանական (միջավայրաստեղծ) կենդանիներն ունեն կարևոր էկոլոգիական նշանակություն։ Մեծ է միջատների դերը բույսերի փոշոտման, ինչպես նաև բուսաբուծության զարգացման գործում։ Բազմաթիվ կենդանիներ ոչնչացնում են վնասակար միջատներին ու կրծողներին, մյուսները կատարում են սանիտարների դեր. շրջակա բնական միջավայրը մաքրում են թույլ և հիվանդ կենդանիներից։ Հողում բնակվող մի շարք կենդանիներ փխրեցնում են հողը, բարելավում կառուցվածքը։ Ջրում բնակվող փափկամարմինների և խեցգետնակերպների որոշ տեսակներ մաքրում են ջրավազանները թունավոր նյութերից։ Որոշ փափկամարմիններ օգտագործվում են որպես կեր ընտանի կենդանիների և թռչունների համար։
Գիտական, մշակութային, գեղագիտական պաշարներ
Գիտական, մշակութային, գեղագիտական արժեք ունեցող կենդանաբանական հավաքածուները ցուցադրվում են թանգարաններում, կենդանաբանական այգիներում, կրկեսում, գիտահետազոտական նպատակներով օգտագործվում ուսումնական և ԳՀ հաստատություններում։